«Менің өмірім жазумен жалғасады…»
"«Менің өмірім жазумен жалғасады…»"|"/kz/newslist/all-news/ya-budu-zhit-poka-pishu/"
TITLE: «Менің өмірім жазумен жалғасады…»
URL: /kz/newslist/all-news/ya-budu-zhit-poka-pishu/
META: "«Менің өмірім жазумен жалғасады…»"|"/kz/newslist/all-news/ya-budu-zhit-poka-pishu/"
TOTAL WORDS: 213
DATE: 20 Қараша 2024
AUTHOR(S):
TEXT: 2024 жыл Қазақстанда Герольд Бельгер жылы деп жарияланды. 28 қазанда жазушының туғанына 90 жыл болар еді. Бүгін Ө. Сұлтанғазин атындағы Педагогикалық институтта Орыс тілі мен әдебиеті білім беру бағдарламасының студенттері әйгілі жазушы, публицист, аудармашы Герольд Карлович Бельгердің баға жетпес шығармашылық мұрасы туралы ой бөлісті. Ол неміс, қазақ және орыс тілдерінде көптеген еңбектер жазып, аударған болатын. Кіріспе сөзбен топ кураторы, филология ғылымдарының кандидаты Кенжегуль Сегизбаева студенттерге жазушының ерекше тағдыры, оның 1941 жылы отбасымен бірге Солтүстік Қазақстан облысына депортациялануы, қазақ ауылындағы өмірі, этникалық неміс ретінде кездескен қиыншылықтары туралы баяндады. Бұл қиындықтарды Герольд Карлович кейін өз шығармаларында да суреттеген. Бірінші курс студенттері жазушының әдеби мұрасы туралы материал дайындады. 3 курс студенті Александра Каджая Кенжегүл Сегізбаеваның жетекшілігімен Г. Бельгер шығармашылығындағы автобиографиялық мотивтер тақырыбындағы жұмысы жайлы тәжірибесімен бөлісті. Жазушының мерейтойы аясында Герольд Бельгердің қызы Иринаның қазақстандықтарға жолдаған бейнежолдауы студенттердің қызығушылығын тудырды. Сонымен қатар, оларға Менің әкем жайлы атты деректі фильмінен үзінділер көрсетілді. Фильмде Ирина Герольдқызы өз балалық шағы, әкесі және оның өміріндегі әкесінің рөлі туралы естеліктерімен бөлісті. Арнайы шақырылған қонақ, Л. Толстой атындағы облыстық ғылыми кітапханасының кітапханашысы Жанна АБИТАЕВА жазушымен жеке кездесуі туралы естеліктерін айтып берді. Ол жазушының қарапайымдылығы, өмірге деген қызығушылығы, өзінің шығармашылық жоспарлары туралы ашық әңгімелегені жайында ой бөлісті. Кездесу соңында Жанна Багиткереевна жазушымен бірге түскен фотосуреттер және Герольд Бельгердің қолтаңбасы қойылған кітапты көрсетті. Басып шығару
